Ринатның юл һәлакәтенә очрап үлгәнен ишетү минем өчен дә зур шок булды...

	“Яхшы гадәт адәм итәр, яман гадәт әрәм итәр”, – ди халык мәкале. Минем бу язмам белән кемгәдер акыл өйрәтәсем дә, гайбәт сөйлисем дә килми, ә якын танышым белән булган хәл гыйбрәт булсын иде! Кешеләр КЕШЕ булып калсын иде.	 Алсу белән без югары уку йортында яхшы гына дусларга әверелеп киттек. Аллага шөкер, хәзер дә аралашып яшибез. Мин аның гаиләсе, якыннары турында бик күп беләм, чөнки ул алар турында шундый горурланып сөйли иде. Ике бертуганнар арасында алар унбер егет арасында ике кыз гына иде. Аларның үзара дус-тату, ярдәмчел булганнарына карап соклана идем. Кайгыда да, шатлыкта да гел бергә алар. Алсуның абыйсы Ринат та бик акыллы егет иде. Нинди генә эшкә алынмасын, һәрнәрсәне җиренә җиткереп башкара иде. Югары уку йортын бетереп, үз эшен башлап йөргән вакыты. Әйтергә кирәк, бик уңышлы гына эшләп китте. Әллә күз тиде, әллә бүтән сәбәпләр бар, Ринатның юл һәлакәтенә очрап үлгәнен ишетү минем өчен дә зур шок булды. Бер атна аңыма килә алмыйча йөрдем. Алсуны юату өчен нинди генә сүзләр уйлап бетермәдем, ләкин күңелемдә ни кайнаганын сиздрмәдем.  
	---	
Шәһри Казан

	№ --- | 10.08.2022	


